Иң тәүҙә Кейәүештене быуа итеү өсөн эштәр башланды. Киң, бейек плотина ҡоролдо. Уның өҫкө яғы яҫы, тип - тигеҙ күпер булып ҡалҡты. Быны кеше көрәк, лом, этмә арба, балта, арҡыры бысҡы, ат көсө менән төҙөнө, тигәнгә ышанып та булмаҫ ине үҙең шунда ҡуша ҡайнамаһаң. Яҙ ирейәсәк ҡар һыуы ла тулырға тейеш быуаға, Кейәүеште йылғаһының да һыуы йыйылырға тейеш ине. Плотинаның ҡапҡаһын асып, һыуын ағыҙғанда ҡыш буйы әҙерләгән ағасты йөҙҙөрөп алып китергә тейеш булған.